《冷副端与诸人九日登高有诗次韵》
宋代·孙应时

日薄天清山翠浓，西来万里有肖风。
十分秋色嚣尘外，千古佳辰感慨中。
云隐蜃楼东海碧，江涵雁字夕阳红。
诗翁不负登高兴，消处觥船一棹空。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。